PATVIRTINTA

Skuodo vaikų lopšelio-darželio direktoriaus 2021 m. spalio 1 d. įsakymu Nr. V1-128

**SKUODO VAIKŲ LOPŠELIO-DARŽELIO MOKYTOJO PADĖJĖJO**

**PAREIGYBĖS APRAŠYMAS**

**I SKYRIUS**

**MOKYTOJO PADĖJĖJO PAREIGYBĖ**

1. Skuodo vaikų lopšelio-darželio (toliau – lopšelio-darželio) mokytojo padėjėjo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Mokytojo padėjėjo pareigybės grupė – kvalifikuotas darbuotojas.

3. Mokytojo padėjėjo pareigybės lygis – C.

4. Mokytojo padėjėjas yra pavaldus lopšelio-darželio direktoriui, tiesiogiai atskaitingas direktoriaus pavaduotojui ugdymui.

5. Mokytojo padėjėją skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Mokytojo padėjėjo išsilavinimas ne žemesnis kaip vidurinis

7. Gebėjimas bendrauti su vaikais, turėjimas žinių apie jų sutrikimų specifiką.

8. Gebėjimas dirbti su vaikais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta technika ir mokymo bei priemonėmis.

9. Gebėjimas bendradarbiauti su mokytoju, specialiuoju pedagogu, logopedu, kitais specialistais ir vaikų tėvais (globėjais, rūpintojais).

**III SKYRIUS**

**ŠIAS PAREIGAS EINANČIO DARBUOTO FUNKCIJOS**

10. Mokytojo padėjėjas (toliau – padėjėjas) padeda ribotų galimybių, savarankiškai negalintiems dalyvauti ugdyme ir veikloje, specialiųjų ugdymosi poreikių turintiems vaikams, kuriems mokytojo padėjėjas paskirtas pagal pedagoginės psichologinės tarnybos pažymas.

11. Padėjėjas dirba su vaiku ar vaikų grupe, bendradarbiaudamas su mokytoju, specialiuoju pedagogu, logopedu ir kitais specialistais.

12. Atveda, padeda įlipti į transporto priemonę, išlipti iš jos, lydi vaikus, kuriems skirtas pavėžėjimas, pavėžėjimo metu.

13. Padeda vaikui (vaikų grupei):

13.1. orientuotis ir judėti aplinkoje, susijusioje su ugdymu(si), lopšelyje-darželyje ir už jo ribų ugdomosios veiklos, kitos veiklos, renginių ir išvykų metu;

13.2. apsitarnauti, pavalgyti, pasirūpinti asmens higiena;

13.3. įsitraukti į ugdomąją veiklą ir pagal galimybes joje dalyvauti;

13.4. atlikti kitą su ugdymu(si), savitarna, savitvarka, maitinimu(si) susijusią veiklą;

13.5. turinčiam (turintiems) ribotas mobilumo galimybes:

13.5.1. išlipti iš transporto priemonės atvykus į lopšelį-darželį ir įlipti į transporto priemonę išvykstant iš lopšelio-darželio;

13.5.2. judėti po lopšelį-darželį, pasiekti grupę, kitas patalpas.

14. Bendradarbiaudamas su mokytoju, specialiuoju pedagogu, logopedu ir kitais su vaiku (vaikų grupe) dirbančiais specialistais, numato ugdymo tikslų ir uždavinių pasiekimo būdus bei pagalbos vaikams teikimo metodus ir juos taiko.

15. Padeda mokytojui parengti ir/ar pritaikyti vaikui (vaikų grupei) reikalingą mokomąją medžiagą.

16 Mokytojo padėjėjas atsako už kokybišką savo funkcijų vykdymą bei vaiko, vaikų grupės, kuriems teikia pagalbą, saugumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)